NBC produserer underholdnings- og nyhetsprogrammer for et nettverk bestående av over 200 tv-stasjoner i USA. I likhet med konkurrerende tv-nettverk (som CBS, ABC og FOX) finnes det ingen riksdekkende NBC tv-kanal; alle programmene sendes ut til nettverket av tv-stasjoner (forutsatt at disse godkjenner innholdet), som i de fleste tilfeller eies av lokale eller regionale medieforetak. NBC eier selv kun 14 av de tilknyttede tv-stasjonene, deriblant flaggskipet WNBC, som er den lokale NBC-stasjonen for New York City.